[image: ]MINISTERUL FINANŢELOR 
Direcția generală managementul resurselor umane
                         /18.08.2026


A N U N Ţ


Ministerul Finanţelor organizează concurs pentru ocuparea funcţiilor  contractuale vacante de 
 șef depozit I (1 post) și magaziner (1post) din cadrul Direcţiei generale de servicii interne și achiziții publice, Serviciul logistic

	I.Organizarea concursului: 

Tip concurs:
Recrutare funcții contractuale de execuție vacante perioadă nedeterminată, normă întreagă, durata normală a timpului de muncă de 8 ore/zi, 40 ore/săptămână.

Date desfășurare concurs:

1. Înscrierea la concurs se va face până la data de  31.08.2026 ora 17.00;
2. Concursul va consta într-o proba scrisă și interviu.
3. Proba scrisă va avea loc în data de 09.09.2026, ora 10.00  la sediul Ministerului Finanțelor;
4.  Selecția dosarelor va avea loc în data de 01.09.2026;
5.  Rezultatul selecției dosarelor se va afișa în data de 02.09.2026;
6.  Rezultatul probei scrise se va afișa în data de 10.09.2026;
7.  Interviul va avea loc în data de 15.09.2026 ora 10.00;
8.  Rezultatul interviului  se va afișa în data de 16.09.2026.
9.  Rezultatul final se va afișa până la data de 21.09.2026;
10. Contestațiile pentru fiecare probă se pot depune, la secretarul comisiei de concurs/comisiei de soluționare a contestațiilor, în termen de cel mult o zi lucrătoare de la afișarea rezultatelor selecției dosarelor/probei scrise/interviului.
	
	II. Condiţii de participare:
	
  
      Condiții generale:
a) să aibă cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) să cunoască limba română, scris şi vorbit;
    c) să aibă capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) să aibă o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) să îndeplinească condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) să nu execute o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) sa nu fi comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

    Condiții pentru ocuparea posturilor care implică gestiune potrivit Legii nr.22/1969, cu modificările și completările ulterioare:             
· vârsta de 21 ani, a absolvit o școală generală sau echivalentă şi are cunoştinţele necesare pentru a îndeplini aceste funcţii.

Nu poate fi gestionar cel condamnat pentru săvârşirea vreuneia dintre următoarele infracţiuni:
    a) infracţiuni intenţionate contra patrimoniului;
    b) infracţiuni de corupţie şi de serviciu;
    c) infracţiuni de fals;
    d) infracţiunile prevăzute de Legea nr. 31/1990 privind societăţile comerciale, republicată, cu modificările şi completările ulterioare;
    e) infracţiunile prevăzute de Legea nr. 656/2002 pentru prevenirea şi sancţionarea spălării banilor, precum şi pentru instituirea unor măsuri de prevenire şi combatere a finanţării actelor de terorism, republicată;
    f) infracţiunile prevăzute de Legea nr. 241/2005 pentru prevenirea şi combaterea evaziunii fiscale, cu modificările ulterioare;
    g) infracţiunile prevăzute de prezenta lege.
    Nu poate fi angajat în funcţia de gestionar cel împotriva căruia a fost pusă în mişcare acţiunea penală pentru săvârşirea vreuneia dintre infracţiunile prevăzute mai sus.
    
Condiții specifice:
Pentru șef depozit I: 
	-  studii medii liceale, finalizate cu diplomă de bacalaureat;
	-  minimum 3 ani și 6 luni vechime în muncă și minimum 3 ani vechime în activitatea specifică de gestionar, dovedită cu documente;
Pentru magaziner:
          -  studii generale sau studii medii liceale, finalizate cu diplomă de bacalaureat;
	 -  minimum 6 luni vechime în muncă și minimum 6 luni vechime în activitatea specifică de gestionar, dovedită cu documente;
          
		III. Actele necesare în vederea întocmirii dosarului de înscriere:
    a) formular de înscriere la concurs conform modelului prevăzut la anexa nr. 2 din HG nr.1336/2022;
    b) copia actului de identitate sau orice alt document care atestă identitatea, potrivit legii, aflate în termen de valabilitate;
    c) copia certificatului de căsătorie sau a altui document prin care s-a realizat schimbarea de nume, după caz;
    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituția publică;
    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
    f) certificat de cazier judiciar sau după caz, extrasul de pe cazierul judiciar;
    g) adeverinţă medicală care să ateste starea de sănătate corespunzătoare eliberată de medicul de familie al candidatului, sau de către unităţile sanitare abilitate cu cel mult 6 luni anterior derulării concursului;
     h) curriculum vitae, model comun european,
     i) declarație pe proprie răspundere privind autenticitatea documentelor prezentate (va fi pusă la dispoziția candidaților la depunerea dosarului de concurs).
	Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
          Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
          Certificatul de cazier judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului, anterior datei de susţinere a probei scrise.
    
UZU  Dosarele de concurs se depun la Direcția generală managementul resurselor umane, et.2, camera 473 sau pot fi transmise prin Poșta Română, serviciul de curierat rapid, sau prin poștă electronică la adresa de e-mail: concursuri@mfinante.gov.ro.


  În cazul în care dosarele se transmit prin alte mijloace decât prin depunere la sediul instituției, candidații au obligația de a se prezenta la secretarul comisiei de concurs cu documentele în original pentru a fi certificate, pe tot parcursul desfășurării concursului, dar nu mai târziu de data organizării probei scrise a concursului.
  Transmiterea documentelor pe e-mail se realizează în format pdf., cu volum maxim de 1 MB, documentele fiind acceptate doar în formă lizibilă.

BIBLIOGRAFIE și TEMATICĂ
1. Constituția României, republicată - Dreptul la muncă, art.41-43,
2. Legea nr.22/1969 privind angajarea gestionarilor, constituirea de garanții și răspunderea în legătură cu gestionarea bunurilor agențior economici, autorităților sau instituțiilor publice - capitolul 3 ”Garanții” și capitolul 4 ”Răspunderi”,
3. Legea nr.202/2002 privind egalitatea de șanse și de tratament între femei și bărbați, republicată, cu modificările și completările ulterioare - principii, definiții, egalitatea de șanse și de tratament între femei și bărbați în domeniul muncii;
4. Ordonanța Guvernului nr.137/2000 privind prevenirea și sancționarea tuturor formelor de discriminare, republicată, cu modificările și completările ulterioare - principii și definiții;
5. Hotărârea Guvernului nr.34/2009 privind orgnizarea și funcționarea Ministerului Finanțelor, cu modificările și completările ulterioare - principalele funcții și atribuții ale Ministerului Finanțelor;
6. Ordinul ministrului finanțelor publice nr.2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii - Anexa nr.1 Norme privind organizarea și efectuarea inventarierii elementelor de natura activelor, datoriilor și capitalurilor proprii, pct. 8 și 9.

Persoana de contact pentru informații suplimentare și pentru depunerea dosarelor de concurs este domnul Roman G. - expert, telefon 021.226.12.14, e-mail: concursuri@mfinante.gov.ro.

Programul de lucru al instituției este 8.30-17.00 (luni-joi) și 08.30-14.30 (vineri).

